**MAGYAR NYELV ÉS IRODALOM**

# A magyar nemzeti kultúra alapja a magyar nyelv. Nyelvünk és kultúránk, benne irodalmunk a nemzeti identitásunk megteremtői, őrzői és alakítói. Az oktatásban a magyar nyelv és irodalom tantárgynak ezért kulcsszerepe van: ismereteket ad, készségeket, képességeket, gondolkodást fejleszt, szellemi, erkölcsi örökséget hagyományoz. Az érzelmi nevelés egyik fontos eszköze. Az irodalmi alkotások nemcsak esztétikai teljesítmények, hanem közösséget és személyiséget formálnak, tehát jövőt alakító képességük is van. Nyelvünk és irodalmunk nemzeti identitásunk alapját képezik a maguk sajátos eszközeivel. Kultúránk a Kárpát-medencei magyarság kultúrája. A magyar irodalom a Kárpát-medencei magyarság irodalma. Nemcsak a magyar nyelv köti össze a magyar alkotókat és műveiket, hanem közös történelmünk, kulturális hagyományaink is, egy nemzet vagyunk. Ezért a magyar nyelv és irodalom tantárgy a Kárpát-medencei magyarság irodalmát, szellemi örökségét egységesen és egységben kezeli.

Az egyéni, a közösségi, a társadalmi kommunikáció alapja a magyar nyelv ismerete és használata. A nyelv kultúrát formál, őriz és közvetít. A nyelv az emberi kommunikáció, a gondolkodás, a tanulás, az önismeret kibontakozásának közege, előfeltétele és legfőbb eszköze. Kulcsszerepe van a kulturális önazonosság, tudatosság és kifejezőképesség, az erkölcsi, az esztétikai, a történeti és a mérlegelő érzék kialakításában. Az anyanyelvi készségek birtoklása segíti a társadalom közösségeiben való aktív részvételt. A magyar nyelv és irodalom műveltségi területnek meghatározó szerepe van az önálló tanulás kialakításában, az önműveléshez szükséges képességek fejlesztésében.

A magyar nyelv és irodalom tantárgy legalapvetőbb célja az anyanyelvi kommunikációhoz szükséges képességek kialakítása, illetve fejlesztése, valamint az ehhez elengedhetetlen ismeretek elsajátíttatása.

A magyar nyelv a tanulás célja és az ismeretszerzés eszköze is. Célja és feladata a szókincsfejlesztés és gazdagítás, a növekvő igényű helyes nyelvhasználat erősítése, a nyelvi hátrányok csökkentése. Feladata az eredményes olvasás-, írástanulás feltételeinek megteremtése, az ehhez szükséges készségek kialakítása, megerősítése. Kiemelkedő szerepe van a nyelv rendszerére, a helyesírásra vonatkozó alapvető tudás elsajátításában.

Az alapozásban építeni kell a tanulók tapasztalatszerzésére, a fogalmak tartalmának lassú érlelésére, az értelmes és fejlesztő célú gyakoroltatásra. A pedagógus feltérképezi a tanulók egyéni fejlesztési szükségleteit. Kellő időt enged a tanulási feladatok pszichológiai feltételeinek beéréséhez, és személyre szóló fejlesztéssel és értékeléssel esélyt teremt a sikeres iskolai pályafutás, valamint az élethosszig tartó tanulás biztonságos megalapozásához.

Az irodalmi nevelés feladata az olvasás megszerettetése, az olvasási kedv felkeltése és megerősítése. Az irodalmi műveltség megalapozásához kisiskolás korban a szövegolvasáshoz kapcsolódó szövegelemző és értelmező együttgondolkodás, egymás véleményének meghallgatása, megismerése, a saját gondolatok kifejtése, valamint az irodalmi szövegekkel kapcsolatos tapasztalatszerzés, az esztétikai, erkölcsi értékek felfedezése, érzelmileg is megalapozott befogadása nyit utat.

Az iskolai oktatás, nevelés a sérülésből, a fogyatékosságból eredő tanulási nehézségek leküzdését, a jól működő funkciók továbbfejlődését individualizált programok, terápiák, differenciáló pedagógiai eljárások alkalmazásával támogatja.

A tantárgy feladatai a vizuális észlelés és differenciálás, auditív észlelés és differenciálás, fonematikus észlelés, érzékelés, figyelem, gondolkodás, emlékezőképesség, analizáló-szintetizáló képesség, ritmus, mozgás, finommotorika, szem-kéz koordináció fejlesztése. A kommunikációs képességek fejlesztése különféle élethelyzetek során, az aktív- és passzívszókincs-gazdagítás, a kommunikációs helyzetnek megfelelő kulturált nyelvi magatartás, viselkedés gyakorlása, továbbá a tanult nyelvi fordulatok alkalmazása tanulási helyzetben és a spontán beszédben is.

Kiemelt feladat az önismeret erősítése, lehetőséget teremtve a véleménynyilvánításra, mások véleményének meghallgatására. A szövegtartalom visszaadásának gyakorlása különféle kommunikációs eszközökkel történik, fokozódó önállósággal valósul meg.

Az írás eszközszintű használata, a helyesírási készség fejlesztése, továbbá a rendezett íráskép kialakítása az egyéni adottságok figyelembe vételével valósul meg.

**I/1-I/2. és 2. évfolyam**

Az anyanyelv a viselkedési szabályrendszer átadásának egyik leghatékonyabb eszköze. A tanítási tartalmak feldolgozásának folyamata a kisiskolások nevelésében a tanulók együttműködésére épül, kooperatív technikákat alkalmazva. A pedagógus a tanulók fejlettségére figyelve, differenciált tervezéssel és tanulásirányítással fokozatosan növeli a terhelést és a teljesítményelvárásokat. A tanulók előmenetelét fejlesztő értékeléssel segíti elő. Élményszerű tanulással, problémahelyzetekből kiinduló izgalmas tevékenységekkel, kreativitást ösztönző feladatokkal fejleszti a kulcskompetenciák összetevőit, az alapvető képességeket és alapkészségeket. Formálja az attitűdöket, közvetíti az elemi ismereteket, valamint a tanulási és magatartási szokásokat. Mintákat és gyakorlóterepet ad magatartási normák, szabályok elsajátításához, a társas közösségekben való részvétel és együttműködés tanulásához, a problémamegoldáshoz, konfliktuskezeléshez.

Az anyanyelv elsajátításának folyamatában a tanulásban akadályozott tanulók esetében a beszédcentrikusságot kell előtérbe helyezni. A beszédértés és a beszédprodukció fejlesztése az elsődleges feladat. A beszédfejlesztést az egyén képességének és beszédállapotának figyelembe vételével végezzük a nyelv funkcióinak megfelelően.

A bevezető szakasz célja átvezetni a gyermekeket az óvodai játékközpontú tevékenységből az iskolai tanulás tevékenységeibe. A szakasz feladata olyan fejlettségi szintre hozni a tanuláshoz nélkülözhetetlen pszichikus funkciókat – a gyógypedagógia eszközrendszerével, módszereivel, terápiáival –, hogy a tanuló az alapvető kultúrtechnikák elsajátítására az állapotához mért kellő idő biztosítása mellett felkészült legyen. Fel kell kelteni az érdeklődését a tanulás iránt, oly módon, hogy tág teret adunk az életkorának, a fejlettségének megfelelő játéknak és mozgásnak. A tanulót fogékonnyá, befogadóvá kell tenni a környezet, a közvetlenül megtapasztalható természet és a társas kapcsolatok iránt.

Az olvasás és írás tanításának kezdő időszakában kiemelt szerepet kap a cselekvéses tanulás. A tantárgy tanítása során megvalósul az olvasás elsajátításához szükséges hármas asszociáció kialakítása és megerősítése, a vizuális, akusztikus és beszédmotoros észlelés, a téri és síkbeli tájékozódás, a grafomotoros készségek és a vizuális, akusztikus memória fejlesztése.

Az olvasás és írás jelrendszerének elsajátítása a diákok egyéni sajátosságainak figyelembevételével történik. A szavak olvasásának begyakorlása során az olvasott szavak és a köztük lévő grammatikai viszonyok felismertetésére is figyelmet kell fordítani.

A gyermek beszéde ezen oktatási szakaszban folyamatosan fejlődik. Napjainkban a megváltozott társadalmi körülmények következtében a beszédfejlődés lényegesen lelassult, ezért annak tudatos és folyamatos fejlesztése szükséges. **A látás akadályozottsága miatt a taktilitás mellett a beszédmegértés, ill. a beszéd a látássérültek ismeretszerzésének, ill. önkifejezésének egyik legfontosabb eszköze.** Az összes nevelési folyamat során gondot fordítunk az anyanyelv, a beszédkészség, a -környezeti tényezők helyes felismerésével szorosan összekapcsolódó- kommunikációs technikák kialakítására, fejlesztésére, a hallási- és tapintási figyelem kialakulására, fejlesztésére, a kompenzációra. Mindeközben mintaadással irányítjuk, figyelemmel kísérjük a szocializációs folyamatokat.

**A nevelés-oktatás cél- és feladatrendszere** a látássérülés ténye miatt **sérülés-specifikus tartalmakkal** **egészülnek ki**. Fejlesztő tevékenységünk során figyelembe kell vennünk a tanulók egyéni adottságait, fejlesztési szükségleteit (különös tekintettel az esetleges társuló érzékszervi vagy egyéb sérülésekre- pl. beszédfogyatékosság, mozgássérülés, hallásveszteség, autizmus, epilepszia, ADHD stb.), aktuális pszichés állapotát, érzelmi, idegrendszeri érzékenységét (pl. extrém kissúllyal születettek terhelhetősége). Folyamatos megfigyeléseinkkel fel kell térképeznünk az egyes területeken tapasztalt lemaradást, a fejleszthetőség határait. Ennek eredményeképpen támaszkodhatunk a tanulók meglévő képességeire, pozitív tulajdonságaira és érzelmi kötődéseik gazdagságára. Ezek folyamatos fejlesztése, aktivizálása valamennyi nevelési helyzetben az alábbiak figyelembevételével történik:

- Az egyéni különbségek miatt a tanulócsoportok összetétele rendkívül heterogén lehet (egyéni terápiás megsegítésre lehet szükség pl. logopédia, látásnevelés).

- Játékos tevékenységekkel oldjuk a pszichés feszültséget, ill. teremtjük meg a tanulás nyugodt légkörét. A játék személyiségformáló eszközeit igyekszünk kiaknázni. Játékos tevékenységekkel serkentjük a tanulói aktivitást, biztosítjuk a folyamatos motivációt, feszültségeket vezetünk le (pl. konfliktusok feloldása a harmonikus beilleszkedés elősegítése érdekében).

**-** Az olvasás-íráshoz szükséges alapkészségek megalapozása során a gyerekek egyéni képességeihez igazodó játékos feladatok adásával az anyanyelvi képességek intenzív fejlesztése mellett kiemelt feladatunk az orientációs képességek (tér, sík, idő), a hallási figyelem, a tapintási diszkrimináció, a finommotorika és a memória fejlesztése.

- A pedagógiai folyamataink tág teret biztosítanak a hátrányok egyénre szabott eljárásokkal való leküzdésére, önmagunk, és mások elfogadására; az épen maradt érzékszervek kommunikációban való tudatos használatára (pl. a beszélő felé fordulás, fejemelés, távolságtartás).

- A vak, aliglátó és gyengénlátó gyermek ismeretelsajátításában a korlátozott vizuális érzékelés, észlelés miatt elsődleges szerepe van a *verbális* *kommunikációnak*. Az emlékezetfejlesztés, és szókincsbővítés folyamatában törekedni kell a verbalizmus elkerülése érdekében a fogalmak tartalommal való megtöltésére, amelyet megfelelő -lehetőleg valós, vagy valósághű- szemléltető eszközökkel, sok magyarázattal, a feldolgozás helyességének folyamatos ellenőrzésével, az **épen maradt érzékszervekkel végzett sokoldalú érzékeltetés** alapozhat meg.

**Iskolánkban az első évfolyam két fejlesztési szakaszra bomlik:**

1/1. évfolyam

1//2. évfolyam

**I/1-I/2. évfolyam**

A tantárgy témái és tartalmai

Tanulásban akadályozott és látássérült gyermekek nyelvi fejlődése eltér egészséges társaikétól, jelentős elmaradást mutat.

Iskolába kerüléskor a nyelvi fejlettség nagyon eltérő, ezért fontos a beszéd, és kommunikáció fejlesztése kiemelten a tantárgyban.

Azoknál a gyermekeknél, ahol a sérülés mértéke kiterjedtebb, hagyományos módszerekkel nem érünk el eredményt, fejlesztésük terápiás megközelítést igényel. A különböző részképesség zavarok miatt a Braille írás-olvasás tanítása esetenként nem valósítható meg, vagy kitolódik. Gyakran mozgássérülés, vagy a kognitív képességek hiánya akadályozza meg a pontírás elsajátítását, illetve annak józan belátása, hogy felnőtt életükben jobban tudják hasznosítani, ha szóbeli nyelvi kifejezőkészségük fejlesztésére helyezzük a hangsúlyt.

Az alapozó időszak is kitolódik, sok ismétléssel, váltakozó feladattípussal, gyakoroltatással, illetve több érzékszerv bevonásával lehetünk eredményesek. A zene, ritmus kiváló fejlesztő hatású lehet magyar órán is.

Sajnos a változatos részképesség zavarok, és sérüléstípusok mellett több komoly egészségügyi probléma is jelentkezik a gyermekeknél. /Epilepszia, Hydrokephalus, Neurológiai problémák/

Megjelentek az oktatásban az extrém kis súllyal született koraszülött gyermekek is, igen összetett orvosi problémákkal.

Ezekkel a betegségekkel csak úgy tudnak együtt élni, ha csökkentjük az idegrendszeri megterhelést, illetve olyan feladatok elé állítjuk a tanulókat, amelyekben örömüket lelik, sikereik lesznek, felesleges stressz nem éri őket.

A tanulásban akadályozott gyermekek beszédhibájának javítása csak akkor lesz eredményes, ha nem izoláltan - tanórai kereteken kívül - történik, hanem beépül a mindennapi életébe.

Célunk a minél érthetőbb, nyelvtanilag helyes spontán beszéd, majd kommunikáció kialakítása. A beszédfejlesztés további célja a gyermekek aktív, és alkotó nyelvhasználatának elérése.

**Az 1/1. évfolyamon** az anyanyelvi nevelés célja, hogy a gyerekek már meglévő anyanyelvi tudását továbbfejlesszük, a szóbeli nyelvhasználatát tervszerűen gazdagítsuk. Az anyanyelvi képességfejlesztéssel szorosan megtörténik a tanulók **hallási figyelemének** (hangok felismerése, differenciálása; hangszín, hangerő, időtartam, előidejűség, egyidejűség, hangok iránya-relációs szókincs adekvát használata stb.), az **orientációs** (térben, síkban, időben való tájékozódása-relációs szókincs adekvát használata), a **motorikus** (***tapintás, finommotorika*-** pl**.** felsőtest, karizmok erősítése, kezek ügyesítése, a két kéz középvonalba rendezése, egyidejű külön mozgatása, irányított mozgások lekövetése, könnyed érintés, egyre kisebb méretű domborított felület követése, (szem-kéz koordináció), helyes eszközfogás,stb.) képességének a fejlesztése, ill. nép-, és műköltészeti alkotások tanulásával, tárgyi manipulációval, **memórifejlesztés** (a verbális, az auditív szeriális memóriafejlesztés- szekvenciák felismerése, követése, egyre több tevékenységgel járó cselekvéses utasítások követése- munkamemória fejlesztése, valamint megfelelő látóképesség esetén a vizuális memória fejlesztése stb.).

**Az** **1/2. és a 2, évfolyamon** fő feladatunk a nyelvi kifejezőképesség fejlesztése.

Feladatunk az olvasás jelrendszerének előkészítése, majd tanítása a tanulók egyéni sajátosságainak figyelembe vételével.

A hangos olvasás megtanulása (a tanult betűk felismerése, rövid szavak olvasása) az olvasástechnika fejlesztése.

Szavak, mondatok, rövid szövegek tartalmának megértése, értelmezése a megértés bizonyítása segítséggel, irányítással. Szókincsbővítés.

Az olvasási készség fejlesztése. Hallott szöveg elemzése, lényegkiemelés, következtetés, összefüggések felismerése.

- a síkírás-olvasás jelrendszerének, ill. a Braille-ábécének az elsajátítása,

- az olvasás-, és íráskészség fejlesztése

Fő cél a kommunikációs készségek továbbfejlesztése mellett az írás és olvasás készségszintű elsajátítása, az írás-, és olvasási tempó fokozása, a helyesírásfejlesztés, a néma értő olvasás megalapozása, ill. a fokozódó önállósággal végzett szövegfeldolgozás. Emlékezetfejlesztés memoriterekkel.

Az olvasás és írás készségének kialakítása alapvetően meghatározhatja a tanuló későbbi tanulási képességeinek fejlődését, iskolai sikerességét. Ezért szükséges az **egyéni képességeket figyelembe vevő differenciált alapozás.**

|  |  |  |
| --- | --- | --- |
| **Témakör** | 1. **Beszédkészség fejlesztése, szóbeli szövegek megértése, értelmezése és alkotása** | **Javasolt óraszám: 150 óra** |
| **A témakör nevelési-fejlesztési céljai** | A megfelelő hangképzés, beszédlégzés és hangoztatás fejlesztése.  Törekvés az érthető és kifejező beszédre. Megfelelő beszédtempó kialakítása.  Az auditív észlelés és figyelem, beszédhanghallás fejlesztése. A beszédszervek mozgásának tudatosítása.  A beszédérzékelés, beszédértés, szövegértés és beszédprodukció képességének fejlesztése. Beszédkedv felkeltése és a beszédbátorság növelése.  A verbális emlékezet és a szóbeli kifejezőképesség fejlesztése (szókincs, mondatalkotás).  A kommunikációs képesség fejlesztése a megfelelő szocializáció elérése érdekében különböző élethelyzetekben.  A tanult nyelvi fordulatok alkalmazása.  Rövid kiszámolók, mondókák, versek szöveghű tolmácsolása.  Megfigyelő képesség, koncentráció, kooperáció, feladattudat, feladattartás, időbeli tájékozódás fejlesztése.  Helyes önismeret, erkölcsi érzék, ítélőképesség kialakítása.  Társult hallásfogyatékosság esetén a pedagógiai, valamint egészségügyi célú rehabilitáció tekintetében logopédusunk munkája által aktív segítséget nyújtunk a hallókészülék használatára szoktatás, a hallásmaradvány kondicionálása, a meglévő beszédállapot fenntartása (megőrzése) és fejlesztése területén. | |
| **Fejlesztési ismeretek** | **Fejlesztési tevékenységek** | |
| * 1. Beszédhallás, hallás utáni értés | Hangfelismerési és hangutánzó gyakorlatok végzése.  Beszédlégzés tudatosítása légzőgyakorlatokkal.  Szájtérben való tájékozódás gyakorlása.  A hangok tiszta ejtésének gyakorlása.  A beszédhangok időtartamának érzékeltetése.  Beszédritmus, beszédtempó megfigyelése és visszaadása utánmondással.  Hang-, szótag- és szósor ismétlése.  Hang, szótag, szó fogalmának kialakítása.  Tárgyak megnevezése (szókincsfejlesztés).  Versek, mondókák ritmusának megfigyelése, érzékelése.  Rövid hallott szövegek megértése hallás után.  Szöveges kiejtési gyakorlatok. | |
| * 1. Beszédfejlettség | Figyelem a kortárs és felnőtt beszélgetőtársra, részvétel a tanulócsoportban folyó beszélgetésben.  Helyzetfelismerés, alkalmazkodás a beszédhelyzethez.  Társas nyelvi magatartás gyakorlása, elsajátítása (bemutatkozás, köszönés, megszólítás, kérés, megköszönés, kérdezés, válaszadás).  A helyes ejtés gyakorlása játékos utánmondással.  Saját élmények megfogalmazása.  Mindennapi élethelyzetekhez kapcsolódó szituációs- és beszédgyakorlatok végzése.  Adott témában– kérdések segítségével – mondatok alkotása.  Eseményekről, élményekről az érzelmek kifejezésével, az időrend betartásával mondatok alkotása.  Természetes beszédhangsúly mintaadás utáni gyakorlása.  A magyar nyelv szabályainak megfelelő hangsúly, hanglejtés elsajátítása, alkalmazása spontán beszédben is.  A kijelentés és a kérdés beszéddallamának megfigyelése, gyakorlása hangerő, hanglejtés, hangsúly érzékeltetésével.  Kérdezés és válaszadás gyakorlása mindennapi élethelyzetekben.  Konkrét élethelyzetekben érzékletesen megtapasztalható elemi erkölcsi fogalmak megnevezése.  A jó, a rossz, a szép, a csúnya fogalmainak használata mindennapi élmények kapcsán folytatott beszélgetésekben, szituációkban.  Szerepek eljátszása dramatikus eszközökkel, konfliktusok megjelenítése. | |
| * 1. Memoriterek szöveghű tolmácsolása | Mimetizálás – helyzethez alkalmazkodó arcjáték, tekintet, gesztikuláció, testtartás.  Érzelmek kifejezése.  Ritmikus tevékenységek végzése szövegkísérettel.  Megfelelő hangerő, hanglejtés, hangsúly kialakítása.  Nyelvtörők, kiszámolók tanulása.  Gyermekdalok, körjátékok éneklése, eljátszása. | |
| **Fogalmak** | Belégzés, kilégzés, levegővétel, hang, szó, rövid, hosszú, halk, hangos, hangerő, gyors, lassú, tempó, hangsúly, kép, esemény, vers, mondóka, kiszámoló, dal, jel, szokás, kérdés, válasz, jó, rossz, szép, csúnya. | |

|  |  |  |
| --- | --- | --- |
| **Témakör** | 1. **Olvasás, az írott szöveg megértése** | **Javasolt óraszám: 255 170 óra** |
| **A témakör nevelési-fejlesztési céljai** | Akusztikus, (vizuális) megfigyelő- és differenciáló-képesség fejlesztése.  Téri, síkbeli tájékozódás, lateralitás fejlesztése.  Jelfelismerés, rész-egész viszony, soralkotás.  Az olvasás teljes jelrendszerének elsajátítása a tanulók egyéni sajátosságainak figyelembe vételével.  A hangos olvasás megtanulása, az olvasástechnika fejlesztése.  Szavak, mondatok, rövid szövegek tartalmának megértése, értelmezése, a megértés bizonyítása segítséggel, irányítással. Szókincsbővítés.  Értő olvasás fejlesztése.  A néma olvasás elemi szintű kialakítása.  Az olvasási készség fejlesztése. Algoritmus követése. Szövegelemzés, lényegkiemelés, következtetés, összefüggések felismerése.  Gyermekkönyvek bemutatása során az olvasás iránti érdeklődés felkeltése. | |
| **Fejlesztési ismeretek** | **Fejlesztési tevékenységek** | |
| 2.1. Felkészülés az olvasásra | Tárgyak azonosságának, hasonlóságának, különbözőségének megfigyelése, megfogalmazása.  A rész-egész viszonyának megtapasztalása.  Szótagolás tapssal kísérve.  Közvetlen környezet hangjainak megfigyelése, differenciálása.  Beszédhangok megkülönböztetése.  Rövid-hosszú hangok differenciálása.  Globálisan észlelt nyelvi egységek (szavak) hangokra bontása.  Zöngés-zöngétlen hangok megkülönböztetése.  A téri tájékozódás fejlesztése, irányok megnevezése.  Ritmus-, mozgás- és beszédgyakorlatokkal kombinált (koncentrációs) játékos memóriagyakorlatok végzése.  Szövegtanulási technikák megismerése. | |
| * 1. Az olvasás jelrendszere | Hanganalízis: hangok felismerése, megkülönböztetése, kapcsolása, leválasztása, helyének meghatározása a szóban.  Hang és betű azonosítása.  Betűk felismerése szavakban, szövegben.  Az olvasás teljes jelrendszerének megtanulása.  Egy- és többtagú szavak kirakása, összeolvasása.  Szótagok, szavak, mondatok, rövid szövegek olvasása. Hangos olvasás gyakorlása.  Törekvés a szöveghű olvasásra.  Hangsúly, hanglejtés érzékeltetése. | |
| 2.3. Az írott szöveg megértése | Tájékozódás a tankönyvben.  Tájékozódás a szövegben.  Az adatok visszakeresése.  Információk kiemelése.  Mondatok kiegészítése .  Mondatok hangos és néma olvasása.  Rövid szöveg hangos és néma olvasása.  Az olvasmányhoz kapcsolódó személyes élmények felidézése és megosztása.  Cím, szereplők, események megbeszélése.  Olvasmányokhoz kapcsolódó feladatok megoldása (segítséggel, irányítással).  Tartalom elmondása.  A történet dramatizálása.  Szerepjátékok, önismereti gyakorlatok végzése.  Közmondások, szólások jelentésének megbeszélése.  Az erkölcsi és esztétikai értékrend formálása, a szöveg tartalmában rejlő nevelési lehetőségek felhasználásával.  A műélvezet megtapasztalása a belefeledkezés, a játék öröme kapcsán. | |
| **Fogalmak** | Azonos, egyforma, különböző, hang, betű, szótag, magánhangzó, mássalhangzó, hosszú hang, rövid hang, szó, mondat, szöveg,  viszonyszavak: bal-jobb, felső-alsó-középső, távol-közel, előtte, mögötte, alatta, felette, közötte, mellette; utána, közben, miközben stb., bal felső, bal középső, bal alsó, jobb felső, jobb középső, jobb alsó, 1-es, 2-es…6-os, pontszám  írásjel, pont, vessző, kérdőjel, felkiáltójel, kisbetű, nagybetű, nyelv, fogsor, szájpadlás, ajak, sor, oszlop, vízszintes, függőleges, bal, jobb, alatt, fölött, mellett, között, előtt, mögött, oldal, néma olvasás, hangos olvasás, cím, tartalom, cselekmény, szereplő, közmondás, szólás, szín. | |

|  |  |  |  |
| --- | --- | --- | --- |
| **Témakör** | 1. **Írás, szövegalkotás** | | **Javasolt óraszám: 195 130 óra** |
| **A témakör nevelési-fejlesztési céljai** | Síkbeli és téri tájékozódás fejlesztése.  Emlékezet, sorrendiség fejlesztése. Dominancia megerősítése.  Mozgáskoordináció, finommozgás, összerendezett írásmozgás alapozása, kialakítása.  Algoritmuskövetés. Iránykövetés.  Az írás funkciójának megismertetése.  Íráshasználati módok megismerése: másolás, tollbamondás, emlékezetből írás.  Az íráskészség megalapozása.  Rendezett, tiszta írásmunkára nevelés.  Önellenőrzés, hibajavítás megalapozása.  Az eszközszintű írás előkészítése. | | |
| **Fejlesztési ismeretek** | | **Fejlesztési tevékenységek** | |
| Az írás jelrendszere | | Térbeli, síkbeli tájékozódás gyakorlása.  Az irányok felismerése, megnevezése és összekapcsolása az irányokat kifejező szavakkal.  Tájékozódás gyakorlása.  Nagymozgások, kismozgások végzése.  Az íráshoz szükséges helyes testtartás kialakítása.  Sorkövetés, sorváltási tevékenység.  Betűk írása tollbamondással.  Írásjelek írása, alkalmazása.  Szavak írása másolással, tollbamondással és emlékezetből.  Magán- és mássalhangzók hosszúságának megfigyelése, jelölése.  Szószerkezetek írása másolással, tollbamondással és emlékezetből.  Nagybetűk alkalmazása nevek írása során.  Mondatkezdő nagybetű használata.  Önellenőrzés irányítással.  Hibajavítás segítséggel. | |
| **Fogalmak** | | hang, betű, kisbetű, nagybetű, nagybetűjel, magánhangzó, egyjegyű, kétjegyű, háromjegyű mássalhangzó, hosszú hang, rövid hang, szótag, szó, mondat; viszonyszavak: bal-jobb, előtte, mögötte, alatta, felette, közötte, mellette; utána, közben, miközben stb.  írásjel, pont, kérdőjel, felkiáltójel, vessző, tollbamondás, másolás, ékezet, hiba, ellenőrzés, javítás. | |

|  |  |  |
| --- | --- | --- |
| **Témakör** | 1. **Anyanyelvi kultúra, ismeretek az anyanyelvről** | **Javasolt óraszám: 78 óra** |
| **A témakör nevelési-fejlesztési céljai** | Auditív (és vizuális) észlelés, -figyelem, -differenciálás fejlesztése.  Kommunikációs képesség, nonverbális kommunikáció fejlesztése.  Szókincsbővítés. Verbális emlékezet növelése.  Időtartamok érzékelésének fejlesztése (hangok).  Helyes beszédhangsúly kialakítása.  A nyelvhasználat alapozása.  A helyesírási készség megalapozása. | |
| **Fejlesztési ismeretek** | **Fejlesztési tevékenységek** | |
| * 1. Alapvető kommunikációs helyzetek nyelvi és magatartási mintái | Kapcsolatfelvétel, kapcsolattartás és kapcsolat zárása:  Társas nyelvi magatartás kialakítása (bemutatkozás, köszönés, megszólítás, kérés, megköszönés, kérdezés, válaszadás, búcsúzás).  Beszélgetés, vita:  Figyelem a kortárs és felnőtt beszélgetőtársra, részvétel a tanulócsoportban folyó beszélgetésben.  Saját élmények egyszerű megfogalmazása.  Helyzetfelismerés, alkalmazkodás a beszédhelyzethez.  Nyelvi mintakövetés beszédben.  Konkrét élethelyzetben megtapasztalható elemi erkölcsi fogalmak tisztázása. | |
| * 1. Szavak jelentése, szókincs | Szókincsbővítés: tárgyakkal, rokon értelmű és ellentétes jelentésű szavakkal, a szavak jelentésének sokoldalú érzékeltetésével. | |
| * 1. Hang, betű, szótag, szó | A beszédhangok differenciálása és felismerése szavakban.  Betűk válogatása, csoportosítása.  Szavak hangokra bontása.  Magánhangzók, mássalhangzók időtartamának megfigyelése, helyes ejtésük gyakorlása, jelölésük.  Szótagolás tapssal, szótagok számlálása. | |
| 4.4. Modalitás szerinti mondatfajták | Kérdés, kijelentés és felszólítás mondathangsúlyának érzékeltetése mintakövetéssel. | |
| 4.5. Alapvető nyelvhelyességi és helyesírási szabályok, írásjelek | Magánhangzók időtartamának jelölése előkészítés után másolásnál, tollbamondásnál.  Hosszú mássalhangzók jelölése a szavakban másolással.  Nagybetűk használata nevek írásakor és mondatkezdésnél.  Mondatvégi írásjelek alkalmazása. | |
| **Fogalmak** | Bemutatkozás, köszönés, megszólítás, kérés, megköszönés, kérdezés, válaszadás, búcsúzás, beszélgetés, vita, vélemény, hang, betű, szótag, szótagolás, szó, mondat, írásjel, pont, kérdőjel, felkiáltójel, vessző, időtartam, hosszú, rövid, hangsúly, kisbetű, nagybetű, név. | |

|  |  |  |  |
| --- | --- | --- | --- |
| **Témakör** | 1. **Irodalmi kultúra, irodalmi művek értelmezése** | | **Javasolt óraszám: 78 52 óra** |
| **A témakör nevelési-fejlesztési céljai** | Auditív (és vizuális) figyelem és emlékezet fejlesztése.  Ritmusérzék fejlesztése.  Ítélőképesség, erkölcsi érzék formálása. Empátiakészség növelése.  Szabálytudat megerősítése.  Kommunikációs készség, együttműködési készség kialakítása.  Szóbeli szövegalkotás, kreativitás fejlesztése.  Szövegértő képesség fejlesztése. | | |
| **Fejlesztési ismeretek** | | **Fejlesztési tevékenységek** | |
| * 1. Szerzők és művek   Népköltészet  Klasszikus magyar szerzők gyermekversei  Kortárs magyar szerzők gyermekversei, meséi | | Mesehallgatás.  Mondókák, kiszámolók, népi játékok, népdalok tanulása, eljátszása.  Rövid gyermekversek, versrészletek meghallgatása, elolvasása, megtanulása.  Rövid mesék olvasása. | |
| * 1. Epikus művek jellemzői | | Szereplők, helyszín kiemelése irányítással.  Cselekmény megfogalmazása segítséggel.  Szereplők tulajdonságainak és cselekedeteinek megítélése – a jó, a rossz, a szép, a csúnya fogalmának ismerete, használata. | |
| * 1. Lírai alkotások jellemzői | | Vers, versszak felismerése. | |
| * 1. Drámajátékok jellemzői | | A mesék cselekményének eljátszása. | |

|  |  |
| --- | --- |
| **Fogalmak** | Mese, vers, mondóka, kiszámoló, dal, népi játék, történet, szereplő, helyszín, báb, jó, rossz, szép, csúnya. |

|  |  |
| --- | --- |
| **Összegzett tanulási eredmények a háromévfolyamos ciklus végére** | A Nat-ban meghatározott tanulási eredmények a tanulók sajátos nevelési igénye és egyéni képességei szerint, különösen:  Saját személyi adatok elmondása. Napszaknak megfelelő köszönés.  Érthető, tagolt beszéd helyes köznyelvi kiejtéssel, helyes ritmusban.  A kommunikációs készség fejlődése. Bekapcsolódás a beszélgetésekbe, kérdésekkel, válaszadással.  Szókincs gyarapodása.  Közreműködés egyszerű üzenetek átadásában.  Ismeret- és élménykörből tárgyak megnevezése.  Kérdések és szemléltetés segítségével beszámolás eseményekről.  Négy-öt mondóka, vers ismerete, bekapcsolódás a dramatikus játékokba.  Konkrét élethelyzetekben megtapasztalható elemi erkölcsi fogalmak helyes megítélése.  Az olvasás teljes jelrendszerének ismerete (egyéni sajátosságok figyelembevételével).  A szavak hangokra bontása, betűkből szavak alkotása.  Szavak, mondatok, rövid szövegek olvasása.  Beszámolás hangosan vagy némán olvasott szövegrészek tartalmáról kérdések segítségével. A szereplők és események megnevezése.  A szövegértést bizonyító feladatok megoldása előkészítés után, segítséggel.  Az írás teljes jelrendszerének ismerete (egyéni haladási ütemnek megfelelően). Szavak, rövid mondatok másolása. 3-4 betűből álló szavak leírása tollbamondás után. Begyakorolt szavak leírása emlékezetből.  A nagybetűk (nagybetűjel) alkalmazása másolásnál önállóan, tollbamondásnál előkészítés után.  Rendezett, olvasható íráskép. |

**3–4. évfolyam**

Az anyanyelv birtoklása pozitívan hat a társas kapcsolatok alakulására, a társadalom közösségeiben (pl. család, iskola, munkahely) való aktív részvételre. Meghatározó szerepe van a társadalom egyéb értékeinek közvetítésében is.

Az irodalmi művek elemzésével megalapozzuk az együttműködés, az együttérzés, a segítőkészség, az önkéntes feladatvállalás, a felelősségvállalás, a tisztelet, a kötelességtudat, az önfegyelem készségét. E tevékenység során alakul a tanuló attitűdje önmagához, szűkebb és tágabb környezetéhez, a történelmi múlthoz. Fejlődik az önismerete, erősödik az önbizalma. Az ismerettartalmú szövegek olvasásával egészséges és tudatos életmódra, környezettudatosságra ösztönözzük a tanulókat. Fontos a család szerepének hangsúlyozása, az erkölcsi normák közvetítése.

Az irodalmi nevelés fejleszti a mérlegelő érzéket. Megteremti az önkifejezés iránti nyitottságot. Fejleszti a kreativitást, gazdagítja az önismeretet.

A szövegértés-szövegalkotási kompetencia fejlesztése a különböző észlelések, tapasztalatok megfogalmazását teszi lehetővé szóban és írásban. Segíti a saját gondolatok pontosabb kifejezését, mások gondolatainak követését. Erősíti a döntési és szervezőképességet, a vitakészséget és az önérvényesítést. Fejleszti a mérlegelő gondolkodáshoz szükséges kulcskompetenciákat. Az infokommunikációs technikák alkalmazása lehetővé teszi az önálló ismeretszerzést.

A szakasz kiemelt célja a tanulási képességek intenzív fejlesztése. A 3–4. évfolyam feladata a kreativitásra, a tevékenységre való ösztönzés. A tanulási, viselkedési szokások kialakítása, magatartási normák közvetítése elősegíti a tanulók személyiségének érését, önismeretük fejlődését.

A kommunikációs kompetenciák alapozása és fejlesztése a szövegértés-szövegalkotás tevékenységrendszerébe ágyazva valósul meg. A nyelvtan tanítása során tudatosodik a nyelvhasználat. A képességfejlesztés áll a középpontban, ezért a megfigyelésé, a tapasztalásé, a feladathelyzetből kiinduló, készségeket fejlesztő gyakorlati tevékenységé a vezető szerep. Az irodalmi ismeretek célja, hogy műveken keresztül gazdag tapasztalatokhoz jutassa a tanulókat a világról, az emberi természetről, az emberi létről, érzelmekről, a valósághoz való sokrétű viszonyulásról. Cél a szövegértés fejlesztése, szövegösszefüggések megláttatása. Fontos szerepet kap a helyesírási szokások kialakítása, megerősítése.

A látássérült enyhe értelmi fogyatékos tanulók esetében fokozottan szükség van a játékos, önkifejező gyakorlatok lehetőségének megteremtésére, amelyek támogatják a nyelvi tudatosság, az árnyalt önkifejezés megvalósulását, felkeltik a másik megértésének igényét, alakítják az erre alkalmassá tevő képességet. A korai tanulási kudarcok kialakulásának megelőzése érdekében a fejlesztés kritikus pontjain hosszabb fejlesztő szakaszok iktathatók be.

|  |  |  |
| --- | --- | --- |
| **Témakör** | 1. **Beszédkészség, szóbeli szövegek megértése, értelmezése és alkotása** | **Javasolt óraszám: 90 óra** |
| **A témakör nevelési-fejlesztési céljai** | Helyes artikuláció, tiszta ejtés, hangképzés, beszédhanghallás fejlesztése.  Beszédkedv, társalgási kedv növelése. Alkalmazkodás a beszédhelyzethez. Megfelelő hangerő, hanglejtés, hangsúly*,* hangszín, beszédritmus használata.  A verbális kommunikációs eszközök alkalmazása a mindennapi érintkezés során. Törekvés erősítése a mások számára érthető és kifejező beszédre.  Összefüggő beszéd további fejlesztése az életkornak megfelelő témákban.  Szóbeli szövegek kommunikációs sémáinak, nyelvi jellemzőinek használata. Szóbeli szövegalkotás, kommunikációs képesség, beszédkészség fejlesztése.  A mindennapi élet és a tankönyvek szókincsének ismerete.  Helyzetfelismerés, szituációhoz igazodó, beszédtartalomnak megfelelő szóhasználat.A beszélői szándék és az érzelmek kifejezése.  Mondat- és szövegfonetikai eszközök alkalmazása.  Verbális emlékezet fejlesztése. Memoriterek szöveghű tolmácsolása.  Empátia, szociális készségek formálása.  Ítélőképesség, erkölcsi érzék alakítása. | |
| **Fejlesztési ismeretek** | **Fejlesztési tevékenységek** | |
| * 1. Beszédhallás, hallás utáni értés | Helyes beszédlégzés megfigyelése és alkalmazása hangkapcsolatok, szósorok, szövegek, versek mondása során.  Hangkapcsolatok tiszta ejtésének gyakorlása változó szó- és szövegkörnyezetben, toldalékos szavakban és a kiejtéstől eltérő hangkapcsolatokban.  Hangkapcsolatok, szósorok ismétlése.  Mondatfonetikai gyakorlatok végzése.  Különböző beszédhelyzetnek megfelelő hangerő, hangszín, beszédtempó megválasztása, gyakorlása; ritmusváltás, hangerőváltás, szünettartás.  Szókincs gyarapítása szógyűjtéssel kérdések segítségével; tulajdonságok gyűjtése, kiválasztása, mondatba foglalása.  Rokon értelmű és ellentétes jelentésű szavak gyűjtése.  Szavak mondatba helyezése, beépítése a beszédbe.  Szókincs bővítése mondat és szöveg szinten.  Egyes tantárgyak szakszavainak beépítése a mindennapi szóhasználatba.  Segítséggel három-négy mondat összefűzése az időrend betartásával. | |
| * 1. Beszédfejlettség | Saját és közösségi élmények megfogalmazása.  Mindennapi élmények, olvasmányok, felidézése, elmondása az időrend betartásával.  Mindennapi élethelyzetekhez kapcsolódó szituációs gyakorlatok.  Az iskolai életben előforduló események megbeszélése.  Bekapcsolódás társak és felnőttek beszédébe (figyelem a kortárs és felnőtt beszélgetőtársra).  Beszédpartnerhez alkalmazkodó nyelvi formák használata.  Társas nyelvi magatartási formák gyakorlása: tematikus társalgás, üzenetközvetítés.  Udvariassági formák gyakorlása: megszólítás, kérés, megköszönés, jókívánság megfogalmazása.  Viselkedési normák betartása könyvtárban, színházban, múzeumban, kiránduláson, tömegközlekedés során.  Irodalmi szövegek reprodukálása az irodalmi élményszerzés érdekében.  Címadási gyakorlatok.  Szerepjátékok gyakorlása mesedramatizálással.  Önismereti gyakorlatok.  Véleményalkotás, mások véleményének meghallgatása.  A jó, a rossz, a szép, a csúnya fogalmainak helyes megítélése és használata mindennapi élmények kapcsán folytatott beszélgetésekben.  Különböző magatartásformák elemzése, értékelése.  Az életkornak megfelelő erkölcsi választások. | |
| * 1. Memoriterek szöveghű tolmácsolása | Mimetizálás (arcjáték, tekintet, gesztikuláció, testtartás használata a helyzethez alkalmazkodóan).  Nyelvtörők, kiszámolók tanulása.  Verstanulás.  Ünnepekhez, népszokásokhoz, jeles napokhoz kapcsolódó rövid versek megtanulása.  Tanult szövegek (versek, nyelvtörők, kiszámolók) szöveghű és kifejező tolmácsolása.  Ismert szövegek megjelenítése dramatikus játékkal.  Különféle dramatikus formák kipróbálása (pl. versmondás, helyzetgyakorlat). | |
| **Fogalmak** | Belégzés, kilégzés, hang, szó, mondat, szöveg, hangerő, hangsúly, tempó, valóság, mese, vers, mondóka, kiszámoló, nyelvtörő, érzés, érzelem, élmény, hangulat, vélemény, vita, párbeszéd, rokon értelmű szavak, ellentétes jelentésű szavak, időrend, sorrend, esemény, cím, jó, rossz, szép, csúnya. | | |

|  |  |  |
| --- | --- | --- |
| **Témakör** | 1. **Olvasás, az írott szöveg megértése** | **Javasolt óraszám: 140 óra** |
| **A témakör nevelési-fejlesztési céljai** | Az olvasás teljes jelrendszerének elsajátítása, a tanulók egyéni sajátosságainak figyelembe vételével  Megfelelő olvasási tempó kialakítása.  Hangos olvasásnál megfelelő hangsúly, hangerő, hanglejtés érzékeltetése. Olvasástechnika fejlesztése.  Szövegértő képesség fejlesztése az önállóság fokozásával.Szövegelemzés, lényegkiemelés, következtetés,összefüggések felismerése.  Információkereső technikák megalapozása.  A kifejező olvasás képességének fejlesztése.  Az olvasás megszerettetése, az irodalom szeretete iránti igény felkeltése, olvasóvá nevelés.  Az erkölcsi és esztétikai értékrend formálása, környezettudatos nevelés, nemzeti identitástudat megalapozása szöveg tartalmában rejlő nevelési lehetőségek felhasználásával.  Fantázia, kreativitás, beleélő képesség növelése. | |

|  |  |  |
| --- | --- | --- |
| **Fejlesztési ismeretek** | | **Fejlesztési tevékenységek** |
| * 1. Az olvasás jelrendszere | | Rendszeres mesehallgatás a tanító tolmácsolásában vagy az infokommunikációs eszközök használatával.  Olvasástechnika fejlesztését szolgáló gyakorlatok végzése.  Hangerő, hangsúly, hanglejtés megfelelő használata.  Az írásjelek hangsúly- és  értelemmódosító szerepének érzékeltetése hangos olvasásnál.  Mondatok hangos és néma olvasása.  Szövegek hangos és néma olvasása.  Törekvés a pontos, kifejező, szöveghű olvasásra.  Tájékozódás a szövegben.  Válogató-, staféta- és párbeszédes formában a hangos olvasás gyakorlása. |
| * 1. Az írott szöveg megértése | | Mondatok hangos és néma olvasása, tartalmának megértése.  Rövid szöveg megismerése, tartalmának megértése.  Rövid szöveg üzenetének, érzelmi tartalmának megértése.  Az olvasmányhoz kapcsolódó személyes élmények felidézése és megfogalmazása szóban.  Cím, szereplők, helyszín kiemelése, időpont megállapítása, cselekmény követése.  Tanulság megfogalmazása segítséggel.  Tartalom elmondása.  Szövegösszefüggések keresése.  Olvasmányokhoz kapcsolódó feladatok megoldása segítséggel, irányítással:   * szereplők tulajdonságainak felismerése, * mondatok kiegészítése, tagmondatok összekapcsolása.   Dramatizálás.  Ismerettartalmú szövegek olvasásával információkereső technikák alkalmazása:   * az adatok visszakeresése, * információk kiemelése.   A műélvezet megtapasztalása a belefeledkezés, a játék, a humor, a képzelet, a ritmus és a zene révén.  Közmondások, szólások, találós kérdések értelmezése.  Versolvasás, verstanulás.  Versek hangulatának átélése, belefeledkezés a ritmus, a zene révén.  Ismerkedés a néphagyományokkal; ezek őrzése, ápolása.  Ünnepekhez, népszokásokhoz, jeles napokhoz kapcsolódó rövid szövegek olvasása, értelmezése.  Gyermeklexikon használata.  Ismerkedés gyermekújságokkal. |
| **Fogalmak** | Stafétaolvasás, párbeszéd, gondolatjel, bekezdés, helyszín, időpont, vázlat, találós kérdés, népszokás, hagyomány, szabály. | |

|  |  |  |
| --- | --- | --- |
| **Témakör** | 1. **Írás, szövegalkotás** | **Javasolt óraszám: 94 óra** |
| **Előzetes tudás** | A tanult betűk ismerete (egyéni haladási ütemnek megfelelően).  Szavak, rövid mondatok írása tollbamondással hallási megfigyelés után.  Tanult helyesírási normák alkalmazása.  Önellenőrzés alkalmazása irányítással. Hibajavítás segítséggel. | |
| **A témakör nevelési-fejlesztési céljai** | Az írás teljes jelrendszerének elsajátítása.  Az írógép helyes használata (sorváltás, kéztartás, ujjrend, lapbefűzés, margók beállítása önállóan.), megfelelő nyomatékú írás elérése.  Az íráshoz szükséges helyes testtartás kialakítása  Írástechnika automatikus alkalmazása.  Rövid szövegek másolása, íráskészség fejlesztése.  Mondatok írása tollbamondással, tapintási-hallási megfigyeltetés után emlékezetből írással.  Törekvés az eszközszintű íráshasználatra az írásos feladatmegoldásokban. Szövegalkotás segítséggel. Rugalmas gondolkodás, fantázia növelése.  Önellenőrzés képességének fejlesztése.  Lendületes, esztétikus íráskép kialakítása. | |
| **Fejlesztési ismeretek** | **Fejlesztési tevékenységek** | |
| * 1. Az írás jelrendszere | Az írástechnika fejlesztése  Szavak, szószerkezetek, mondatok, összefüggő szövegek másolása  Szavak, rövid mondatok írása, tollbamondással  Szavak, rövid mondatok írása emlékezetből  Írásjelek alkalmazása  Nagybetűjel alkalmazása nevek és a mondatok írása során  Az írástempó fokozása, a folyamatos, lendületes írás gyakorlása  Az íráshoz szükséges helyes testtartás megőrzése  Hibafelismerés, hibajavítás segítséggel | |
| * 1. Szövegalkotás írásban | Szavak gyűjtése és írása.  Mondatok kiegészítése.  Mondatbővítés.  Mondatbefejezés.  Mondatalkotás.  Címadás.  Szövegalkotás mondatok összekapcsolásával.  Meghívó megfogalmazása, megírása. Rövid szöveges üzenetek írása sms és e-mail formában. Két-három soros jellemzés megfogalmazása, leírása. Gondolatok, érzelmek, vélemények kifejezése írásban. | |
| **Fogalmak** | Kis- és nagybetű, írásjel, pont, kérdőjel, felkiáltójel, vessző, tollbamondás, másolás, ékezet, hiba, ellenőrzés, javítás, szöveg, szó, mondat, cím, vélemény, értesítés, meghívó, hirdetés, sms, e-mail, rendezett íráskép. | |

|  |  |  |  |
| --- | --- | --- | --- |
| **Témakör** | | 1. **Anyanyelvi kultúra, ismeretek az anyanyelvről** | **Javasolt óraszám: 98 óra** |
| **A témakör nevelési-fejlesztési céljai** | | Kommunikációs képesség fejlesztése. Szókincs gyarapítása.  A nyelvhasználat pontosítása szótani, hangtani ismeretek tudatosításával. Fonematikus észlelés és verbális emlékezet fejlesztése.  A helyesírás alapozása, fejlesztése másolással, tollbamondással, emlékezetből írással.  A kiejtés, szóelemzés elvének alkalmazása a begyakorolt szókészletben, analizálás, szintetizálás.  A közlési helyzethez alkalmazkodó nyelvhasználat fejlesztése. | |
| **Fejlesztési ismeretek** | **Fejlesztési tevékenységek** | | |
| * 1. Alapvető kommunikációs helyzetek nyelvi és magatartási mintái | Kapcsolatfelvétel, kapcsolattartás és kapcsolatzárás:   * részvétel a tanulócsoportban folyó beszélgetésben, * társas nyelvi magatartási formák alkalmazása.   Beszélgetés, vita:   * helyzetfelismerés, alkalmazkodás a beszédhelyzethez, * a vitakultúra formálása, * vélemény megfogalmazása, megosztása.   Nyelvi mintakövetés beszédben és írásban.  A tanult nyelvi fordulatok alkalmazása tanulási helyzetben, spontán beszédben.  Az életkornak megfelelő erkölcsi választás és értékelés. | | |
| * 1. Szavak jelentése, szókincs | Szavak csoportosítása jelentésük szerint:   * rokon értelmű szavak, * több jelentésű szavak, * azonos alakú szavak.   Állandósult szókapcsolatok értelmezése.  Közmondások, szólások értelmezése.  A szókincs folyamatos gyarapodása. | | |
| * 1. Hang, betű, szótag, szó, szótő, toldalék | Hang és betű megkülönböztetése.  A magánhangzók és mássalhangzók időtartama:   * megfigyelése, * jelölése begyakorolt szóanyagban.   Toldalékos szó megfigyelése, szótő és toldalék elkülönítése.  A kiejtéstől eltérő hangkapcsolatok   * megfigyelése a szavakban és a szavak végén, * helyesírása begyakorolt szókészletben. | | |
| * 1. Szófajok | Szavak csoportosítása:   * kérdések alapján; * jelentés szerint. | | |
| * 1. Modalitás szerinti mondatfajták | Mondatfajták: közlés, kérdés, felkiáltás, óhajtás, felszólítás   * megfigyelése, * felismerése olvasott szövegekben, * helyes használata a mindennapi beszédben, * írásbeli gyakorlása. | | |
| * 1. Alapvető nyelvhelyességi és helyesírási szabályok, írásjelek | Írásjelek megfigyelése, használata a mondatok végén előkészítés után.  A „j” hang kétféle jelölése begyakorolt alapszókészletben.  A szóvégi -ó, -ő, -ú, -ű jelölésének gyakorlása megadott szókészletben.  Szótagolás, szavak csoportosítása szótagszám szerint.  Az elválasztás eseteinek megfigyelése.  A teljes ábécé, betűrend ismerete.  A mondat szavakra tagolása. | | |
| **Fogalmak** | Hang, betű, szótag, szótagolás, szó, mondat, írásjel, pont, kérdőjel, felkiáltójel, vessző, kötőjel, időtartam, hosszú, rövid, hangsúly, kisbetű, nagybetű, név, magánhangzó, mássalhangzó, kijelentő mondat, kérdő mondat, felszólító mondat, felkiáltó mondat, óhajtó mondat, közlés, kijelentés, megállapítás, kérdés, érdeklődés, tudakozódás, kérés, tiltás, parancs, utasítás, öröm, fájdalom, meglepődés, kívánság, melléknév, tulajdonság, ige, cselekvés, történés, főnév, köznév, tulajdonnév, számnév, határozott, határozatlan. | | |

|  |  |  |
| --- | --- | --- |
| **Témakör** | 1. **Irodalmi kultúra, irodalmi művek értelmezése** | **Javasolt óraszám: 46 óra** |
| **A témakör nevelési-fejlesztési céljai** | Auditív, taktilis figyelem és emlékezet fejlesztése.  Időbeli tájékozódás, sorrendiség fejlesztése.  Ritmusérzék fejlesztése.  Szövegértő képesség folyamatos fejlesztése.  Szóbeli szövegalkotás fejlesztése.  Erkölcsi érzék, ítélőképesség formálása.  Kommunikációs készség, együttműködési készség megerősítése. Empátia, kreativitás fejlesztése.  Az olvasás örömének és a mű élvezetének megtapasztaltatása. | |
| **Fejlesztési ismeretek** | **Fejlesztési tevékenységek** | |
| * 1. Ajánlott szerzők és művek * Népköltészet | Mondókák, kiszámolók meghallgatása, olvasása.  Népi játékok eljátszása.  Találós kérdések olvasása.  Magyar és más népek meséinek olvasása. | |
| * Klasszikus magyar szerzők gyermekversei, meséi, elbeszélései * Klasszikus európai szerzők gyermekversei, meséi, elbeszélései * Kortárs magyar szerzők gyermekversei, meséi, elbeszélései   Ajánlott magyar szerzők és művek:  Arany János: *Őszbe csavarodott*  Bartos Erika: *Maci a Holdon, Budapest*  Csukás István: *Hideg szél fúj, Sün Balázs*  Fazekas Anna: *Ősz, Télapó, Tél, Szüret*  Gárdonyi Géza: *Gólyák, Cifra mese, Macskánk*  Gryllus Vilmos: *Füsti fecskék, Kémény tetején, Hallgatag erdő*  József Attila: *Betlehemi királyok, Altató, Csoszogi, az öreg suszter*  Kányádi Sándor: *Hófoltos még a határ, Kelj föl, nap*  Lázár Ervin: *Öregapó madarai*  Móra Ferenc: *Tükrös Kata, A pillangók királya, Vasgyúró Gyurka, Sose volt király bánata, A kis bicebóca, A didergő király*  Móricz Zsigmond: *Iciri-piciri, Kevélykereki, Kuckókirály, A köszöntő, A nehéz kétgarasos, A török és a tehenek*  Nemes Nagy Ágnes: *Cifra palota, Lila fecske, Madarak, Nyári rajz*  Petőfi Sándor: *Itt van az ősz, itt van újra, Nemzeti dal (részlet)*  Szabó Lőrinc: *A szél meg a nap, Esik a hó, Nyitnikék (részletek), Falusi hangverseny*  Tamkó Sirató Károly: *Mondjam még?*  Varró Dániel: *Buszvezetők*  Weöres Sándor: *Vásár (részlet), Ha vihar jő a magasból, Újesztendő, Száncsengő, Galagonya, Birkaiskola, Szép a fenyő, Nől a dér, álom jár*  Zelk Zoltán: *A tölgyfa születésnapja, Köd és fény, Télapó és a hóember, Alszik a szél, Október, Hova futsz, te kicsi őz?, Az állatok iskolája, Mikulás bácsi csizmája, Rajzpapír*  Ajánlott európai szerzők és művek:  Andersen: *A két gyertya, A rendíthetetlen ólomkatona, A három versenyugró*  Aesopus: *Kincs a szőlőben,* *Az oroszlán és az egér, A róka és a gólya*  Grimm: *A csillagruha*  La Fontaine: *A tücsök és a hangya*  Richard Scarry: *Mentenek a tűzoltók, Miből lesz a kenyér?*  Szutyejev: *Az alma, Miau, A három kiscica, A sün, akit meg lehetett simogatni* | Gyermekversek olvasása.  Mese, meserészletek szereposztás szerinti felolvasása.  Elbeszélések közös és önálló olvasása, feldolgozása tanári segítséggel.  Könyvtárlátogatás. | |
| * 1. Epikus művek jellemzői | Rövid epikai művek, népköltészeti alkotások, elbeszélések hangos és néma olvasása.  A történet idejének és helyszínének azonosítása.  Az események sorrendjének, összefüggéseinek megállapítása segítséggel.  Történet főszereplőinek azonosítása.  Tartalommondás; a cím és a szöveg kapcsolatának magyarázata; címadás gyakorlása.  Szereplők tulajdonságainak és cselekedeteinek megítélése – a jó, a rossz, a szép, a csúnya fogalma. | |
| * 1. Lírai alkotások jellemzői | Versek hangos és néma olvasása.  A lírai mű témájának és hangulatának, érzelmi tartalmának felismerése.  A vers versszakokra bontása.  A versszak felismerése, egyszerű jellemzése (sorok száma, hosszúsága, szótagszáma).  Rím felismerése.  A költői nyelv néhány sajátosságának megfigyelése:   * ellentét, * ismétlés (refrén). | |
| * 1. Báb- és drámajátékok jellemzői | Népi játékok játszása.  Mese, meserészlet megtanulása, közös eljátszása, előadása.  Mindennapi konfliktusok átélése dramatikus játékban (pl. bábjáték). | |
| **Fogalmak** | Író, költő, valóság, mese, népmese, vers, verssor, versszak, rím, refrén, mondóka, kiszámoló, dal, népi játék, történet, szereplő, főszereplő, helyszín, párbeszéd, hangulat, ellentét, ismétlés, jó, rossz, szép, csúnya. | |

|  |  |
| --- | --- |
| **Összegzett tanulási eredmények a két évfolyamos ciklus végére** | A Nat-ban meghatározott tanulási eredmények a tanulók sajátos nevelési igénye és egyéni képességei szerint, különösen:  A hangok hosszúságának érzékeltetése. Megfelelő beszédtempó, hangerő, beszédtechnika, hangsúly.  Négy-öt mondóka, vers ismerete.  A megtanulandó memoriterek képességi szintnek megfelelő tolmácsolása.  Egyéni fejlettségi szintnek megfelelő részvétel a dramatikus, szerep- és szituációs játékokban.  A megismert nyelvi formák alkalmazása a társas érintkezésben.  Kérdésekre adekvát válaszadás a szituációnak megfelelően.  Önálló vélemény alkotása. Az életkornak megfelelő erkölcsi ítélet alkotása.  A környezet tárgyairól, eseményekről, élményekről három-négy összefüggő mondat megfogalmazása.  Összefüggő szóbeli szöveg alkotása kevés segítséggel.  Egyéni fejlettségi szintnek megfelelő olvasás.  Olvasott szövegrészek, szövegek tartalmáról beszámolás segítséggel.  Szövegértést bizonyító egyszerű feladatok megoldása. A szereplők, helyszín, időpont megnevezése. Az események sorba rendezése.  Szövegelemzés végzése segítséggel. Összefüggések észrevétele a szövegben.  Mondatok és rövid szövegek másolása.  A begyakorolt alapszókészlet szavainak leírása tollbamondással, emlékezetből való írással.  Előkészítés után 4-5 mondatból álló szöveg leírása tollbamondás után.  Írásos feladatok megoldása fokozódó önállósággal.  A tanult nyelvhelyességi és helyesírási ismeretek alkalmazása.  Önellenőrzés, hibajavítás.  Tiszta, rendezett, könnyen olvasható íráskép. |